28. 5. 92 De Europæiske Fællesskabers Tidende Nr. L 146/73 KOMMISSIONENS FORORDNING (EØF) Nr. 1414/92 af 27. maj 1992 om forlængelse af gyldighedsperioden for visse eksportlicenser for korn KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Ovprettelse af Det Europæiske Økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markedsordning for korn ('), senest ændret ved forordning (EØF) nr. 674/92 (?, særlig artikel 12, stk. 2, og artikel 16, stk. 6, og ud fra følgende betragtninger : Der blev i januar 1992 udstedt eksportlicenser for blød hvede, byg og hård hvede med forudfastsættelse af restitu- tionen ; disse licensers gyldighedsperiode udløber den 31. maj 1992; hvis udførslen ikke finder sted inden denne dato, går sikkerhedsstillelsen tabt; som følge af de betydelige vanskeligheder med gennem- førelsen af selve udførslen fra de franske havne på grund af havnearbejdernes mange strejkedage kan udførslen af de pågældende mængder i betragtning af deres omfang ikke finde sted før udløbet af licensernes gyldighedspe- riode den 31. maj 1992 ; denne udførsel er nødvendig for en normal afvikling af kornoverskuddene ; interventionen i kornsektoren er åben til den 31. maj 1992 ; hvis omfattende kontrakter ikke opfyldes, vil det betyde, at endnu større mængder bliver tilbudt til inter- vention, og interventionslagrene er allerede rekordstore ; det er derfor berettiget at forlænge gyldighedsperioden for de eksportlicenser for blød hvede, byg og hård hvede, der udløber den 31. maj 1992; på denne baggrund bør gyldighedsperioden for licenserne helt undtagelsesvis forlænges med en måned, hvis licen- sens indehaver anmoder herom ; for at undgå at de pågæl- dende uberettiget opnår fordele eller eventuelt lider tab, bør det fastsættes, at de i forbindelse med ansøgningen for den pågældende mængde skal bekræfte, at størrelsen af restitutionen pr. 31. maj 1992 forbliver uændret indtil den 30. juni 1992, og at de giver afkald på enhver justering ; der blev udstedt eksportlicenser for byg i februar, marts, april og maj 1992 med forudfastsættelse af restitu- tionen ; disse licenser er gyldige i den løbende måned plus fire måneder ; de restitutioner, der er forudfastsat for juli 1992, vil blive omfattet af en negativ korrektion på 30 ECU/ton ; af ovennævnte grunde har selve udførslen () EFT nr. L 281 af 1. 11. 1975, s. 1. () EFT nr. L 73 af 19. 3. 1992, s. 7. ikke kunnet forløbe normalt før den 1. juni 1992; den negative korrektion gør det umuligt at gennemføre udførsel i juni ; korrektionen i juni bør derfor annulleres for udførsel af byg; i Spanien er den nye høst af byg til rådighed på det frie marked i løbet af juni ; det bør kontrolleres, at denne byg af 1992-høst ikke udføres på de for produktionsåret 1991/92 gældende betingelser ; for at styrke kontrollen bør det fastsættes, at foranstaltningen i denne forordning finder begrænset anvendelse ved udførsel fra Spanien ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Kom — UDSTEDT FØLGENDE FORORDNING : Artikel 1 Gyldighedsperioden for de eksportlicenser for blød hvede, byg og hård hvede, der blev udstedt i januar 1992 med forudfastsættelse af eksportrestitutionen, forlænges på anmodning af licensens indehaver indtil den 30. juni 1992. Ansøgningen om forlængelse kan kun tages i betragtning, hvis den indgives senest to arbejdsdage efter offentliggørelsen af denne forordning i De Europæiske Fællesskabers Tidende, og hvis ansøgeren for den periode, hvormed licensen forlænges, giver afkald på de i artikel 16, stk. 4, i forordning (EØF) nr. 2727/75 omhand- lede korrektioner. Artikel 2 På anmodning af licensens indehaver annulleres den negative korrektion for juni 1992 for udførsel af byg i forbindelse med eksportlicenser, der er udstedt i februar, marts, april og maj 1992. Ansøgningen om annul- lering kan kun tages i betragtning, hvis den indgives senest to arbejdsdage efter offentliggørelsen af denne forordning i De Europæiske Fællesskabers Tidende, og hvis den pågældende godtgør, at det drejer sig om byg af høst før 1992. For udførsel fra Spanien anvendes foranstaltningen kun på licenser, der er udstedt med forudfastsættelse af det spanske udligningsbeløb. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende.